b'\n_START_ARTICLE_\nCosmin Contra\n_START_SECTION_\nKariera\n_START_PARAGRAPH_\nContra je svojo nogometno pot za\xc4\x8del pri nogometnem klubu Politehnica Timi\xc5\x9foara, kjer je igral tri sezone, nato pa je od\xc5\xa1el h klubu Dinamo Bukare\xc5\xa1ta. Po \xc5\xa1tirih sezonah je za 800.000 ameri\xc5\xa1kih dolarjev prestopil k \xc5\xa1panskemu klubu Deportivo Alav\xc3\xa9s, kjer je kmalu postal klju\xc4\x8dni igralec mo\xc5\xa1tva. Zaradi dobrih predstav je bil izbran v UEFA ekipo leta 2001. V tem letu je za eno leto prestopil k italijanskemu klubu AC Milan. \xc5\xbde septembra 2002 se je vrnil v \xc5\xa0panijo, tokrat v ekipo kluba Atl\xc3\xa9tico Madrid,. Za colchonerose je igral dve sezoni, nato pa ga je avgusta 2004 klub posodil anlge\xc5\xa1kemu West Bromwich Albionu. Za WBA je prvi\xc4\x8d zaigral v liga\xc5\xa1kem pokalu 21. septembra 2004 proti Colchester Unitedu. V Premiershipu je prvi\xc4\x8d nastopil dva meseca kasneje proti Middlesbroughu. V Albionu je Contra dobil prilo\xc5\xbenost le na \xc5\xa1estih tekmah, zaradi \xc4\x8desar se je klub odlo\xc4\x8dil, da ga posodi romunskemu klubu, kjer je Cosmin za\xc4\x8del svojo nogometno pot. Tako je eno sezono igral za Politehnico Timisoara. Med tem \xc4\x8dasom je bil zaradi dobrih predstav vpoklican v dr\xc5\xbeavno reprezentanco, \xc5\xbee naslednje leto pa je podpisal pogodbo s \xc5\xa1panskim klubom Getafe CF, kjer je kmalu postal eden od igralcev prve postave. Leta 2006 je dobil tudi \xc5\xa1pansko dr\xc5\xbeavljanstvo._NEWLINE_Za dr\xc5\xbeavno reprezentanco je Contra nastopil na ve\xc4\x8d kot 60 tekmah, sodeloval pa je tudi na Evropskem prvenstvu leta 2000 in 2008.'